Translate the text from Welsh to English.



 
Rwy'n ymateb heddiw i 47**fed** Adroddiad y Corff Adolygu Meddygon a Deintyddion a osodwyd gerbron Senedd y Deyrnas Unedig ar 22 Gorffennaf 2018\. Rwy'n ddiolchgar i Gadeirydd ac aelodau'r Corff am eu hadroddiad ac rwy'n croesawu eu hargymhellion a'u sylwadau annibynnol cadarn. Rwy'n gwybod hefyd bod eu cyngor yn cael ei werthfawrogi'n fawr gan reolwyr y Gwasanaeth Iechyd Gwladol (GIG), undebau llafur a staff fel ei gilydd.


Yn fy ymateb i argymhellion y Corff, rwy'n ystyried fforddiadwyedd y dyfarniad, y nodau a amlinellir yn Cymru Iachach a'n dyhead i barhau i weithio mewn partneriaeth gymdeithasol â BMA Cymru Wales i fynd i'r afael â'r heriau sy'n ymwneud â chydraddoldeb, recriwtio, cadw staff a chynhyrchiant yn y gweithlu meddygol.


Felly, rwyf heddiw yn falch o gyhoeddi'r dyfarniadau cyflog a ganlyn ar gyfer ein staff Meddygol a Deintyddol gweithgar yng Nghymru. Mae'r rhain yn cynnwys:


**Ymgynghorwyr**


* Cynnydd o 2\.5% i gyflog sylfaenol a gaiff ei ôl\-ddyddio i fis Ebrill 2019
* Bydd gwerth y dyfarniadau ymrwymo a'r dyfarniadau rhagoriaeth glinigol cenedlaethol yn cael eu rhewi. Rwyf wedi clustnodi'r arian hwn a byddaf yn gofyn i gyflogwyr a BMA Cymru Wales weithio gyda'i gilydd mewn partneriaeth gymdeithasol i roi cynigion imi ynghylch y ffyrdd y gellid defnyddio'r arian hwn yn fwy creadigol i greu mwy o gyfleoedd i wobrwyo’r gweithlu ymgynghori ehangach.


**Meddygon Arbenigol a Chyswllt** 


Rwyf wedi ystyried yn ofalus sylwadau'r Corff ar y materion penodol sy'n ymwneud â morâl a chymhelliant mewn perthynas â'r grŵp hwn, a arweiniodd at eu hargymhelliad o ran cyflog. Rwy'n cytuno'n llwyr ei bod yn bwysig iawn buddsoddi i godi proffil ac atyniad rolau meddygon arbenigol a chyswllt ac, oherwydd hynny, roeddwn yn gallu cytuno ag argymhellion y Corff yn llawn y llynedd. Eleni rwyf yn ymrwymo i drafodaethau ar gytundeb cyflog sawl blwyddyn a fydd hefyd yn cynnwys diwygio contractau ar gyfer meddygon arbenigol a chyswllt i sicrhau bod y llwybr graddfa'n cael ei ystyried yn un cadarnhaol sy'n gwerthfawrogi eu gwaith caled a'u hymroddiad.


Bydd meddygon arbenigol a chyswllt yn cael: 


* codiad cyflog o 2\.5% a gaiff ei ôl\-ddyddio i fis Ebrill 2019;
* y potensial ar gyfer 1% ychwanegol ar ben y 2\.5% sydd eisoes wedi'i ychwanegu at y cyflog yn 2020/21 yn amodol ar ddiwygio contractau, drwy gytundeb sawl blwyddyn.


**Meddygon a Deintyddion dan hyfforddiant** 


Mae meddygon iau yng Nghymru yn dal i fod ar y contract Bargen Newydd a gyflwynwyd dros 15 mlynedd yn ôl ac mae hyn yn awr yn creu rhywfaint o wahaniaethau rhwng Cymru a Lloegr. Rydym yn awyddus i weithio mewn partneriaeth â'r BMA i foderneiddio trefniadau cytundebol i ddiwallu anghenion y GIG a meddygon iau yng Nghymru. Yn y cyfamser, bydd meddygon iau yng Nghymru yn cael: 


* Codiad cyflog o 2\.5% a gaiff ei ôl\-ddyddio i fis Ebrill 2019


**Meddygon Teulu a Deintyddion sy'n derbyn Cyflog**


* Codiad cyflog cyffredinol o 2\.5% a gaiff ei ôl\-ddyddio i fis Ebrill 2019


**Ymarferwyr Meddygol Cyffredinol**


* Cynnydd cyffredinol o 2\.5% yn elfen cyflog eu contract a gaiff ei ôl\-ddyddio i fis Ebrill 2019


**Hyfforddwyr ac Arfarnwyr Ymarferwyr Meddygol Cyffredinol** 


* Cynnydd o 2\.5% yn llawn i werth y grant ar gyfer hyfforddwyr ymarferwyr meddygol cyffredinol a'r grant ar gyfer arfarnwyr ymarferwyr cyffredinol meddygol


**Ymarferwyr Deintyddol Cyffredinol**


* Cynnydd o 2\.5% mewn gwerthoedd contract a gaiff ei ôl\-ddyddio i fis Ebrill 2019


Mae'r dyfarniad cyflog hwn yn cydnabod gwerth ac ymroddiad meddygon a deintyddion gweithgar a'u cyfraniad allweddol i'r GIG yng Nghymru gan mai hwn yw un o'r codiadau cyflog mwyaf ar gyfer ein staff meddygol a deintyddol mewn dros ddegawd gan hefyd ystyried fforddiadwyedd a blaenoriaethu gofal i gleifion. 


Nid yw Trysorlys y DU wedi darparu cyllid ychwanegol i dalu costau'r dyfarniad felly rwyf wedi buddsoddi cyllid ychwanegol er mwyn gallu rhoi'r fargen hon ar waith heb danseilio'r gwaith o ddarparu gwasanaethau.


Mae'r dyfarniad cyflog hwn, ynghyd â'r fargen sawl blwyddyn â staff sydd ar delerau ac amodau Agenda ar gyfer Newid, yn brawf cadarnhaol o'n hymrwymiad i'r gweithlu yng Nghymru. Rydym yn awyddus i ddal i wneud cynnydd cadarnhaol o ran cefnogi gweithlu'r GIG i roi hwb i iechyd, llesiant ac ymgysylltiad holl weithlu'r GIG, gan ddarparu gofal rhagorol i'r bobl yng Nghymru.


Caiff y datganiad hwn ei gyhoeddi yn ystod y toriad er mwyn rhoi'r wybodaeth ddiweddaraf i aelodau. Os bydd aelodau eisiau i mi wneud datganiad pellach neu ateb cwestiynau ynglŷn â hyn pan fydd y Cynulliad yn dychwelyd, byddwn yn hapus i wneud hynny.







Translation:


 
I am responding today to the 47th Report of the Doctors and Dentists Review Body (DDRB) which was laid before Parliament on 22 July 2018\. I am grateful to the Chair and members of the DDRB for their report and I welcome their robust independent recommendations and observations. I know too that their advice is greatly valued by NHS management, trade unions and staff alike.


My response to the DDRB recommendations takes account of the affordability of the award, our ambitions set out in A Healthier Wales and our desire to continue to work in social partnership with BMA Cymru Wales to address the challenges of equality, recruitment, retention and productivity within the medical workforce.


I am, therefore, pleased today to announce the following pay award for our hard working Medical and Dental staff in Wales, this includes:


### **Consultants**


* A 2\.5% uplift to basic pay backdated to April 2019
* The value of both the commitment awards and the national clinical excellence awards (CEAs) to be frozen. I have ring fenced this money and I will be asking employers and BMA Cymru Wales to work together in social partnership to provide me with proposals on how this money could be used more creatively to create broader opportunities for the wider consultant workforce to be rewarded.


### **Specialty Doctors and Associate Specialist (SAS Doctors)**


I have carefully considered the DDRB’s comments and observations on the particular issues of morale and motivation in relation to this group that led to their pay recommendation. I completely agree that investment in raising the profile and attractiveness of SAS doctor roles is very important and for that reason I was able to agree DDRB’s recommendations last year in full. This year I am committing to negotiations on a multi year pay agreement which will also incorporate contract reform for SAS doctors to ensure the grade is seen as a positive career grade which values their hard work and dedication.


SAS doctors will receive: 


* a 2\.5% uplift in pay backdated to April 2019, and
* the potential for an additional 1% on top of the 2\.5% already added to pay in 2020/21 conditional on contract reform, through a multi year agreement.


### **Doctors and Dentists in training**


Junior doctors in Wales remain on the New Deal contract which was introduced over 15 years ago and this is now creating some disparities between Wales and England. We are keen to work in partnership with the BMA to modernise contractual arrangements to meet the needs of the NHS and junior doctors in Wales. In the meantime, junior doctors in Wales will receive: 


* A 2\.5% uplift in pay backdated to April 2019


### **Salaried GPs and Dentists**


* A 2\.5% general uplift in pay backdated to April 2019


### **General Medical Practitioners**


* A 2\.5% general uplift in the pay element of their contract backdated to April 2019


### **General Medical Practitioner Trainers and Appraisers**


* A 2\.5% increase in full to the value of the GMP trainers grant and the GMP appraisers’ grant


### **General Dental Practitioners**


* A 2\.5% uplift in contract values backdated to April 2019


This pay award recognises the value and dedication of hardworking doctors and dentists and their key contribution to the NHS in Wales as it is one of the biggest pay uplifts for our medical and dental staff in over a decade whilst taking into account affordability and the prioritising of patient care. 


The UK Treasury has provided no additional funding to help cover the cost of the award and so I have invested additional funding to enable this deal to be implemented without undermining delivery of services.


This pay award along with the current multi year deal with staff on Agenda for Change terms and conditions is a very positive demonstration of our commitment to the workforce in Wales. We are keen to maintain positive progress supporting the NHS workforce to boost the health, wellbeing and engagement of our entire NHS workforce and so deliver excellent care for the people in Wales. 


This statement is being issued during recess in order to keep Members informed. Should Members wish me to make a further statement or to answer questions on this when the Assembly returns I would be happy to do so.